APSTIPRINĀTS

Nodibinājuma „Akadēmiskās informācijas centrs”

iepirkumu komisijas

2015. gada 25. maija sēdē

(protokols Nr. 1.)

**Akadēmiskās informācijas centra**

**IEPIRKUMA NOLIKUMS**

(saskaņā ar Publisko iepirkumu likuma 8.2 pantu)

###### „Mēbeļu piegāde un uzstādīšana AIC biroja telpās”

Iepirkuma identifikācijas numurs: **AIC 2015/17**

**Rīga, 2015**

VISPĀRĪGĀ INFORMĀCIJA

|  |  |
| --- | --- |
| Pasūtītāja nosaukums: | Nodibinājums „Akadēmiskās informācijas centrs” (turpmāk – AIC vai Pasūtītājs) |
| Pasūtītāja reģistrācijas numurs: | 40003239385 |
| Pasūtītāja juridiskā adrese: | Vaļņu iela 2, Rīga, LV-1050 |
| Pasūtītāja biroja adrese: | Dzirnavu iela 16 (3.stāvs), Rīga LV-1010 |
| Kontaktinformācija: | Tālrunis 67225155; fakss 67221006 |

**Pasūtītāja kontaktpersona**

|  |  |
| --- | --- |
| Kontaktpersona: | Gunta Kinta, Projektu departamenta vadītāja |
| Kontaktpersonas adrese: | Dzirnavu iela 16 (3.stāvs), Rīga LV-1010 |
| Kontaktpersonas tālruņa numurs: | 67210166 |
| Kontaktpersonas e-pasta adrese: | [iepirkumi@aic.lv](mailto:gunta@aic.lv) |

1. **Informācijas iegūšana, apmaiņa un papildus informācijas sniegšana**
   1. Iepirkuma procedūras dokumentācijai ir nodrošināta tieša un brīva elektroniskā pieeja Pasūtītāja mājas lapā <http://www.aic.lv/portal/par-aic/iepirkumi>.
   2. Papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājas lapā. Ieinteresētajam Pretendentam ir pienākums sekot līdzi publicētajai informācijai. Pasūtītājs nav atbildīgs par to, ja kāds ieinteresētais Pretendents nav iepazinies ar informāciju, kurai ir nodrošināta brīva un tieša elektroniskā pieeja.
   3. Ieinteresētajiem Pretendentiem ir tiesības prasīt papildu informāciju par iepirkumu latviešu valodā un svešvalodā ar pievienotu Pretendenta apliecinātu tulkojumu latviešu valodā:
      1. visi pieprasījumi nosūtāmi uz e-pasta adresi: [iepirkumi@aic.lv](mailto:gunta@aic.lv);
      2. visos pieprasījumos jāietver norāde: „Piedāvājums iepirkumam „Mēbeļu piegāde un uzstādīšana AIC biroja telpās (iepirkuma identifikācijas Nr. AIC 2015/17)”;
      3. Ja ieinteresētais Pretendents ir pieprasījis papildu informāciju, iepirkumu komisija to sniedz 3 (trīs) dienu laikā, bet ne vēlāk kā 3 (trīs) dienas pirms piedāvājumu iesniegšanas termiņa beigām;
      4. Papildu informācija tiks nosūtīta Pretendentam, kas uzdevis jautājumu, kā arī vienlaikus ievietota Pasūtītāja mājas lapā, kurā ir pieejami iepirkuma procedūras dokumenti, norādot arī uzdoto jautājumu.
2. **Iepirkuma priekšmets un līgums**
   1. Iepirkuma priekšmets ir mēbeļu piegāde un uzstādīšana (turpmāk – Preces) AIC biroja telpās saskaņā ar Iepirkuma nolikuma 3.pielikumā „Tehniskā specifikācija” noteiktajām minimālajām prasībām.
   2. Iepirkuma priekšmets netiek sadalīts daļās un paredz mēbeļu piegādi un uzstādīšanu Pasūtītāja vajadzībām (CPV kods 39000000-2; CPV koda nosaukums: Mēbeles (arī biroja mēbeles), mēbelējums, mājsaimniecības ierīces (izņemot apgaismojumu) un tīrīšanas produkti).
   3. Pretendentam jāiesniedz piedāvājums par visu iepirkumu priekšmeta apjomu kopā. Pretendenti, kuru piedāvājums ir nepilnīgs vai ir iesniegti vairāki piedāvājuma varianti, tiks izslēgti no turpmākas dalības iepirkuma procedūrā.
   4. Iepirkumu izpildes vieta ir nodibinājuma „Akadēmiskās informācijas centrs” birojs Rīgā.
   5. Iepirkumā paredzamā līgumcena ir līdz **13 500,00 EUR** bez pievienotās vērtības nodokļa (turpmāk tekstā – PVN).
   6. Iepirkuma izpildes laiks ir 20 (divdesmit) darba dienas pēc Līguma parakstīšanas.
3. **Pieteikuma iesniegšanas vieta, datums, laiks un kārtība**
   1. Pretendenti var iesniegt piedāvājumus ne vēlāk kā līdz 2015. gada 8. jūnijam, pulksten 12:00 nodibinājuma „Akadēmiskās informācijas centrs” birojā Rīgā, Dzirnavu ielā 16 (3.stāvā), sekretariātā, iesniedzot personīgi vai atsūtot pa pastu.
   2. Pēc 2015. gada 8. jūnija, pulksten 12:00 iesniegtie piedāvājumi, iepirkuma procedūrā nepiedalās.
   3. Ja ieinteresētais Pretendents piedāvājuma iesniegšanai izmanto citu personu pakalpojumus (nosūta pa pastu vai ar kurjeru), tas ir atbildīgs par piedāvājuma piegādi līdz nolikuma 3.1. apakšpunktā noteiktai vietai un termiņa beigām.
   4. Piedāvājumi, kas iesniegti līdz nolikuma 3.1.apakšpunktā norādītā piedāvājumu iesniegšanas termiņa beigām un noteiktajā vietā, netiek atdoti atpakaļ un tiek glabāti atbilstoši Publisko iepirkumu likuma prasībām. Pretendenta iesniegtie piedāvājumi, pamatojoties uz Pretendenta iesniegumu, tiek atdoti, ja tas tos atsauc vai groza pirms piedāvājumu iesniegšanas termiņa beigām.
   5. Pretendents var atsaukt savu piedāvājumu līdz piedāvājumu iesniegšanas termiņa beigām, ierodoties personīgi piedāvājumu uzglabāšanas vietā – nodibinājuma „Akadēmiskās informācijas centrs” birojā Rīgā, Dzirnavu ielā 16 (3.stāvā), sekretariātā. Piedāvājuma atsaukšanai ir bezierunu raksturs un tā izslēdz Pretendentu no tālākas dalības iepirkumā. Piedāvājuma mainīšanas gadījumā par piedāvājuma iesniegšanas laiku tiks uzskatīts otrā piedāvājuma iesniegšanas brīdis.
   6. Piedāvājums neatvērts tiek atgriezts vai nosūtīts Pretendentam, ja tas iesniegts pēc nolikuma 3.1.apakšpunktā norādītā piedāvājumu iesniegšanas termiņa beigām vai nav noformēts atbilstoši Iepirkuma nolikuma 4. punkta noteiktajā kārtībā.
   7. Saņemtos piedāvājumus iepirkumu komisijas sekretāre reģistrē to iesniegšanas secībā. Pretendentu sarakstā norāda kandidāta nosaukumu, piedāvājuma iesniegšanas datumu un laiku, kā arī tā e-pasta adresi un tālruņa numuru.
   8. Iepirkumu komisija nodrošina iesniegtā piedāvājuma glabāšanu tā, lai līdz piedāvājuma atvēršanas brīdim piedāvājuma atvēršanas sanāksmē neviens nevarētu piekļūt tajā ietvertajai informācijai.
   9. Pēc piedāvājumu iesniegšanas termiņa beigām Pretendents nevar grozīt savu piedāvājumu.
4. **Prasības attiecībā uz piedāvājuma noformējumu un iesniegšanu**
   1. Pretendenti sagatavo un iesniedz piedāvājumu saskaņā ar nolikumā izvirzītajām prasībām. Pretendents iesniedz vienu piedāvājuma variantu par visu iepirkuma priekšmetu.
   2. Piedāvājumu noformē un iesniedz:
      1. vienā iesietā (cauršūtā vai caurauklotā) sējumā. Pretendents iesniedz vienu piedāvājuma oriģinālu un vienu piedāvājuma kopiju ar attiecīgo atzīmi „ORIĢINĀLS” vai „KOPIJA”. Ja piedāvājuma kopija atšķirsies no piedāvājuma oriģināla, iepirkumu komisija ņems vērā piedāvājuma oriģinālu.
   3. Piedāvājums iesniedzams aizlīmētā iepakojumā vai aploksnē, uz kuras jānorāda:
      1. Pasūtītāja nosaukums un adrese, kā arī jābūt norādei: ***Neatvērt līdz 2015. gada 8. jūnija pulksten 12:00.***
      2. Pretendenta nosaukums, reģistrācijas numurs, adrese, faksa nr. (ja Pretendents ir juridiska persona vai personālsabiedrība) vai personas kodu (ja Pretendents ir fiziska persona), adresi un tel. Nr., kā arī kontaktpersonas e-pasta adresi un tālr. Nr.
      3. Uz aploksnes ir jābūt atzīmei: ***Piedāvājums iepirkumam „Mēbeļu piegāde un uzstādīšana*** ***AIC biroja telpās”*** ***(iepirkuma identifikācijas Nr. AIC 2015/17)***.
   4. Piedāvājumi var tikt iesūtīti ar ierakstītu vēstuli, ar kurjerpastu vai nogādāti personīgi.
   5. Piedāvājuma dokumenti jāsagatavo latviešu valodā. Ārvalstu publisko reģistru izsniegtie apliecinājumu dokumenti var tikt iesniegti svešvalodā ar pievienotu Pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild Pretendents.
   6. Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.
   7. Piedāvājums jāparaksta Pretendenta pārstāvim, kuram ir pārstāvības tiesības vai tā pilnvarotai personai, pievienojot pilnvaru Pretendenta atlases dokumentu piedāvājuma daļā. Pilnvarā precīzi jānorāda pilnvarotajai personai piešķirto tiesību un saistību apjoms.
   8. Pirms nolikuma 3.1. punktā noteiktā piedāvājuma iesniegšanas termiņa beigām Pretendents ir tiesīgs grozīt iesniegto piedāvājumu. Paziņojums par grozījumiem piedāvājumā sagatavojams, noformējams un iesniedzams tāpat kā piedāvājums (atbilstoši nolikuma prasībām) un uz tā ir jābūt norādei, ka tie ir sākotnējā piedāvājuma grozījumi.
   9. Pretendentam pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no Iepirkuma rezultāta.
5. **Nosacījumi Pretendenta izslēgšanai no dalības iepirkumu procedūrā**
   1. Pasūtītājs izslēdz Pretendentu no dalības iepirkuma procedūrā jebkurā no šādiem gadījumiem:
      1. Piedāvājumu izvērtēšanas laikā Pretendents savu piedāvājumu atsauc vai maina;
      2. Pasludināts Pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
      3. Pretendentam Latvijā vai valstī, kurā tas reģistrēts vai kurā atrodas tā saimnieciskās darbības mītnes vieta vai ir pastāvīgās iestādes atrašanās vieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150,00 EUR;
      4. Lai pārbaudītu, vai Pretendents nav izslēdzams no dalības iepirkumā nolikuma 5.1.2. un 5.1.3. apakšpunktos minēto apstākļu dēļ, Pasūtītājs veic pārbaudi Publisko iepirkumu likuma 8.2 pantā noteiktajā kārtībā;
      5. Pretendents ir iesniedzis nepatiesu informāciju vai vispār nav iesniedzis pieprasīto informāciju;
      6. Piedāvājums neatbilst kādai Iepirkuma nolikumā noteiktajai prasībai.
6. **Prasības attiecībā uz Pretendenta iespējām veikt piegādi**
   1. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi piegādātāju apvienības dalībnieki (ja piedāvājumu iesniedz piegādātāju apvienība) normatīvajos aktos noteiktajos gadījumos un normatīvajos aktos noteiktajā kārtībā ir reģistrēti komercreģistrā vai līdzvērtīgā reģistrā ārvalstīs.
   2. Pretendents iepriekšējo 3 (trīs) gadu laikā (2012., 2013., 2014. un 2015. līdz piedāvājuma iesniegšanas brīdim) ir izpildījis vismaz 2 (divus) līdzvērtīgus piegādes līgumus. Par līdzvērtīgu piegādes līgumu uzskatāms līgums, kas atbilst tālāk norādītajām prasībām:
      1. Gada līgumu vērtība ne mazāka kā 10 000,00 EUR bez PVN;
      2. Gada līgumu ietvaros piegādāto pakalpojumu funkcionālais pielietojums atbilst piegādājamo preču funkcionālajam pielietojumam.
   3. Prasības finanšu piedāvājumam:
      1. Finanšu piedāvājums sagatavojams Iepirkuma nolikuma 4.pielikumā norādītajā formā.
      2. Finanšu piedāvājumā piedāvātajā cenā izmaksas jānorāda atsevišķi bez PVN.
      3. Visām cenām jābūt norādītām *euro* (EUR).
      4. Finanšu piedāvājuma cenas ir jānorāda ar ne vairāk kā diviem cipariem aiz komata. Ja reizināšanas rezultātā aiz komata ir trīs cipari, tad trešais cipars ir jānoapaļo šādi: ja tas ir no 1 līdz 4 – jāapaļo uz leju, ja tas ir no 5 līdz 9 – jāapaļo uz augšu.
      5. Līguma izpildes laikā Pretendenta piedāvājumā noteiktā cena paliek nemainīga un nav pakļauta izmaiņām.
      6. Visām Pretendenta izmaksām, kas saistītas ar iepirkuma priekšmetu, jābūt iekļautām veiktajos aprēķinos. Papildus izmaksas, kas nav iekļautas un norādītas finanšu piedāvājumā, netiks ņemtas vērā, noslēdzot iepirkuma Līgumu.
      7. Cenā obligāti jāiekļauj Preces piegādes izmaksas, ieskaitot transporta, darbaspēka izmaksas, uzstādīšanas un montāžas izmaksas (tajā skaitā iepakojuma utilizēšanas izmaksas), uzņēmēja maksājamās valsts noteiktās nodevas un nodokļi, atlaide procentos *(ja tāda tiek piedāvāta)* un pārējās izmaksas, kas ir saistītas ar riska faktoriem.
7. **Iesniedzamie dokumenti un prasības Pretendenta kvalifikācijai** 
   1. Pretendents iesniedz pieteikumu dalībai iepirkuma procedūrā atbilstoši nolikuma 1.pielikumam. Pieteikumu paraksta Pretendenta amatpersona ar paraksta tiesībām vai pilnvarotā persona. Ja pieteikumu dalībai iepirkuma procedūrā paraksta pilnvarotā persona, pieteikumam jāpievieno pilnvaras oriģināls vai kopija.
   2. Ārvalstīs reģistrētam Pretendentam izsniegta dokumenta kopija (ja attiecīgajā valstī netiek izsniegts šāds dokuments, Pretendents norāda ārvalsts kompetentās institūcijas interneta vietnes adresi, kurā Pasūtītājs var pārliecināties par Pretendenta atbilstību minētajai prasībai), kas apliecina atbilstību minētajai prasībai. Latvijā reģistrēta Pretendenta atbilstību minētajai prasībai Pasūtītājs pārbaudīs Ministru kabineta noteiktajā informācijas sistēmā.
   3. Pretendenta iepriekšējo 3 (trīs) gadu laikā (2012., 2013., 2014. un 2015. līdz piedāvājuma iesniegšanas brīdim) veiktu līdzīgu piegāžu līgumu saraksts, kas apliecina nolikuma 6.2.apakšpunktā minētās prasības. Piegāžu līgumu saraksts noformējams atbilstoši nolikuma 2.pielikumam, norādot tajā veiktā pasūtījuma nosaukumu, summu, pasūtītāja nosaukumu, pasūtījuma izpildes laiku, kontaktpersonas vārdu, uzvārdu, tālruņa numuru.
   4. Par katru pasūtījumu, kas norādīts piegāžu līguma sarakstā, atbilstoši Iepirkuma nolikuma 6.2.apakšpunktam Pretendents pievieno pasūtītāja pozitīvu atsauksmi.
   5. Ja konkrētā Līguma izpildē Pretendents balstās uz citu uzņēmēju iespējām, Pretendentam papildus jāiesniedz šo uzņēmumu derīgs apliecinājums vai vienošanās par nepieciešamo resursu nodošanu Pretendenta rīcībā.
   6. Ja piedāvājumu iesniedz personu apvienība, tai papildus jāiesniedz dalībnieku vienošanās protokols, ko parakstījušas visus dalībniekus pārstāvošas personas ar pārstāvības tiesībām, kurā norādīts atbildīgais apvienības dalībnieks un pārstāvis, kurš pilnvarots iesniegt piedāvājumu, pārstāvēt personu apvienību iepirkuma procedūras ietvaros, personu apvienības dalībnieku vārdā parakstīt piedāvājuma dokumentus (norādīt kādus), parakstīt piegādes Līgumu, ja personu apvienība uzvarēs iepirkuma procedūrā, norādot, kādus pakalpojumus un kādā apjomā sniegs katrs personu apvienības dalībnieks.
   7. Izziņu, kuru izdevis Valsts ieņēmumu dienests vai pašvaldība Latvijā un kura apliecina, ka Pretendentam (un Pretendenta norādītajai personai, uz kuras spējām Pretendents balstās, lai apliecinātu, ka tā kvalifikācija atbilst Iepirkuma nolikumā noteiktajām prasībām) Latvijā nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150,00 EUR.
   8. Finanšu piedāvājums mēbeļu piegādei un uzstādīšanai AIC biroja telpās (4.pielikums).
8. **Prasības attiecībā uz tehnisko piedāvājumu**
   1. Tehniskais piedāvājums ir jāsagatavo atbilstoši Tehniskajā specifikācijā norādītajām minimālajām prasībām (3.pielikums).
   2. Pretendentam jāpievieno apliecinājums, ka Precei tiek piedāvāta garantija, kas nav mazāka par 24 (divdesmit četriem) mēnešiem.
   3. Tehniskajā piedāvājumā jānorāda precīzi Preču nosaukumi, parametri, nedrīkst rakstīt tikai atbilst/neatbilst un nedrīkst lietot vārdus „ne mazāk”, „ne lielāks”, „vismaz”, „ne vairāk”, „vai ekvivalents”. Ja tiks lietoti iepriekš minētie vārdi, Iepirkumu komisija uzskatīs par neatbilstošu un neprecīzu piedāvājumu un izslēgs no turpmākas vērtēšanas.
   4. Pretendenta rīcībā ir visi nepieciešamie resursi savlaicīgai un kvalitatīvai līguma izpildei atbilstoši tehniskajai specifikācijai.
   5. Pretendents var balstīties uz citu uzņēmēju iespējām, ja tas nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka viņa rīcībā būs nepieciešamie resursi, iesniedzot derīgu šo uzņēmumu apliecinājumu vai vienošanos par nepieciešamo resursu nodošanu Pretendenta rīcībā.
   6. Ja iepirkuma Līguma izpildei tiek piesaistīti apakšuzņēmēji, papildus iepriekš minētajam ir jāiesniedz:
      1. informācija par to, kuru no iepirkuma Līguma daļām (apjoms procentos no kopējā līguma apjoma finansiālā izteiksmē un darbu uzskaitījums) Pretendents plāno nodot apakšuzņēmējiem, kā arī visu paredzamo apakšuzņēmēju saraksts;
      2. ja Pretendents piesaista apakšuzņēmējus, uz kuru iespējām tas balstās, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, šo apakšuzņēmēju apliecinājumi vai vienošanās par sadarbību konkrētā līguma izpildē.
9. **Piedāvājuma vērtēšana**
   1. Pretendentu piedāvājumu noformējuma pārbaudi, Pretendentu atlasi un piedāvājuma izvēli saskaņā ar izraudzīto piedāvājuma izvēles kritēriju – viszemākā cena – iepirkumu komisija veic slēgtā sēdē. Pārbaudīti un vērtēti tiek visu Pretendentu piedāvājumi.
   2. Iepirkumu komisija veic piedāvājumu noformējuma pārbaudi un pārbauda, vai tie ir sagatavoti un noformēti atbilstoši Iepirkuma nolikumā noteiktajām prasībām. Pretendentu piedāvājumi, kuri nav sagatavoti un noformēti atbilstoši Iepirkuma nolikuma prasībām, tiks noraidīti un tālākā vērtēšanā nepiedalīsies
   3. Tehnisko piedāvājumu vērtēšana:
      1. Iepirkumu komisija izvērtē katra Pretendenta tehniskā piedāvājuma atbilstību Iepirkuma nolikuma Tehniskās specifikācijas prasībām;
      2. Ja Pretendenta tehniskais piedāvājums nebūs atbilstošs Iepirkuma nolikuma Tehniskās specifikācijas prasībām, Pretendents tiks izslēgts no tālākas dalības iepirkumā, fiksējot izslēgšanas (neatbilstības) iemeslu sēdes protokolā.
   4. Finanšu piedāvājuma vērtēšana:
      1. Finanšu piedāvājumu vērtēšanas laikā iepirkumu komisija pārbauda, vai tajos nav aritmētisku kļūdu, vai tie ir sagatavoti un noformēti atbilstoši Iepirkuma nolikuma prasībām, vai tie atbilst paredzamai līgumcenai, kā arī izvērtē un salīdzina Pretendentu piedāvātās līgumsummas bez PVN.
   5. Piedāvājuma izvēle:
      1. Līgums tiks slēgts ar Pretendentu, kurš atbilst visām Iepirkuma nolikumā un tā Tehniskajā specifikācijā noteiktajām prasībām un kurš piedāvā viszemāko līgumcenu (bez PVN).
   6. Pretendenta izslēgšana no dalības iepirkumā gadījumā, ja:
      1. Pretendents vai tā pieteikums neatbilst kādai no Iepirkuma nolikumā noteiktajām prasībām;
      2. Pasūtītājs konstatē kādu no Iepirkuma nolikuma 5. punktā minētajiem apstākļiem;
      3. Pasūtītājs attiecībā uz Pretendentu, kuram būtu piešķiramas iepirkuma Līguma izpildes tiesības (neatkarīgi no tā reģistrācijas valsts vai pastāvīgās dzīvesvietas), iegūst informāciju, izmantojot Ministru kabineta noteikto informācijas sistēmu, Ministru kabineta noteiktajā kārtībā:
         1. Par Publisko iepirkumu likuma 8.2 panta piektās daļas 1.punktā minētajiem faktiem – no Uzņēmumu reģistra;
         2. Par Publisko iepirkumu likuma 8.2 panta piektās daļas 2. punktā minēto faktu – no Valsts ieņēmumu dienesta un Latvijas pašvaldībām. Pasūtītājs minēto informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot Pretendenta piekrišanu;
         3. Attiecībā uz ārvalstī reģistrētu vai pastāvīgi dzīvojošu Pretendentu papildus pieprasa, lai tas iesniedz attiecīgās ārvalsts kompetentās institūcijas izziņu, kas apliecina, ka uz to neattiecas 8.2 panta piektajā daļā noteiktie gadījumi. Termiņu izziņu iesniegšanai Pasūtītājs nosaka ne īsāku par 10 (desmit) darba dienām pēc pieprasījuma izsniegšanas vai nosūtīšanas dienas, ja Pretendentam ir konstatēti nodokļu parādi, kas kopsummā pārsniedz 150 EUR. Ja attiecīgais Pretendents noteiktajā termiņā neiesniedz minēto izziņu, Pasūtītājs to izslēdz no dalības iepirkumā.
   7. Ja iepirkumu komisijai rodas šaubas par iesniegtās dokumenta kopijas autentiskumu, tā pieprasa Pretendentam iesniegt vai uzrādīt dokumenta oriģinālu.
10. **Iepirkuma Līguma slēgšana**
    1. Iepirkumu komisija 3 (trīs) darba dienu laikā pēc lēmuma pieņemšanas rakstiski informē visus Pretendentus par pieņemto lēmumu.
    2. Ar izraudzīto Pretendentu tiek slēgts iepirkuma Līgums, ievērojot nolikuma 5.pielikumā pievienotajā iepirkuma Līguma projektā ietvertās pamatprasības, kas ir šā nolikuma neatņemama sastāvdaļa.
    3. Iesniedzot piedāvājumu, Pretendents pilnībā akceptē iepirkuma Līguma projektu. Pretendenta iebildumi par nolikumam pievienotā Līguma projekta nosacījumiem jāizsaka piedāvājumu sagatavošanas laikā Publisko iepirkumu likuma noteiktajā kārtībā. Slēdzot līgumu, iebildumi par Līguma projekta nosacījumiem netiek pieņemti.
    4. Izraudzītais Pretendents paraksta iepirkuma Līgumu ne vēlāk kā 5 (piecu) darba dienu laikā pēc Pasūtītāja rakstveida pieprasījuma, kurš sagatavots apstākļos, kad vairs nepastāv tiesiski šķēršļi iepirkuma Līguma noslēgšanai.
    5. Ja izraudzītais Pretendents neparaksta iepirkuma Līgumu Pasūtītāja noteiktajā termiņā uzvarētāja vainas dēļ, Pasūtītājs to uzskata par atteikumu slēgt iepirkuma Līgumu.
    6. Ja Pretendents rakstveidā paziņo par atteikšanos slēgt Līgumu vai noteiktajā termiņā nenoslēdz Līgumu, vai noslēgtais Līgums ir lauzts vai izbeigts ar vienošanos, Pasūtītājs, pēc savas izvēles:
       1. Pieņem lēmumu slēgt Līgumu ar nākamo Pretendentu, kurš piedāvājis zemāko līgumcenu un kura piedāvājums atbilst visām citām izvirzītajām prasībām, vai
       2. Pieņem lēmumu atteikties slēgt Līgumu izteikto piedāvājumu ietvaros, neizvēloties nevienu piedāvājumu, un izsludina jaunu uzaicinājumu.
11. **Pielikumu saraksts**

Nolikumam ir pievienoti 5 (pieci) pielikumi, kas ir tā neatņemamas sastāvdaļas:

|  |
| --- |
| 1. pielikums. Pieteikums par piedalīšanos Iepirkumā |
| 2. pielikums. Pretendenta pieredzes apraksts |
| 3. pielikums. Tehniskā specifikācija |
| 4. pielikums. Finanšu piedāvājuma forma |
| 5. pielikums. Iepirkuma Līguma projekts |

**1.pielikums**

Iepirkuma nolikumam

(iepirkuma ID Nr. AIC 2015/17)

# PIETEIKUMS PAR PIEDALĪŠANOS IEPIRKUMĀ

**„Mēbeļu piegāde un uzstādīšana AIC biroja telpās”**

(ID Nr. AIC 2015/17)

|  |  |  |  |
| --- | --- | --- | --- |
| Informācija par Pretendentu | | | |
| Pretendenta nosaukums: |  | | |
| Reģistrācijas numurs un datums: |  | | |
| Juridiskā adrese: |  | | |
| Pasta adrese: |  | | |
| Tālrunis: |  | Fakss: |  |
| E-pasta adrese: |  | | |
|  | | | |
| Finanšu rekvizīti | | | |
| Kredītiestādes nosaukums: |  | | |
| Kredītiestādes kods: |  | | |
| Konta numurs: |  | | |
|  | | | |
| Informācija par Pretendenta kontaktpersonu | | | |
| Vārds, uzvārds: |  | | |
| Ieņemamais amats: |  | | |
| Tālrunis: |  | Fakss: |  |
| E-pasta adrese: |  | | |

Ar šī pieteikuma iesniegšanu apliecinām savu dalību iepirkumā „Mēbeļu piegāde un uzstādīšana AIC biroja telpās”, ID. Nr. AIC 2015/7

Apliecinām, ka:

1. esam iepazinušies ar iepirkuma procedūras dokumentāciju, tajā skaitā arī ar iepirkuma Līguma projektu, un piekrītam visiem tajā minētajiem noteikumiem, tie ir skaidri un saprotami, iebildumu un pretenziju pret tiem nav;
2. ja Pasūtītājs izvēlēsies šo piedāvājumu, apņemamies slēgt iepirkuma Līgumu un pildīt visus Līguma nosacījumus;
3. mūsu rīcībā ir visi nepieciešamie resursi savlaicīgai un kvalitatīvai Līguma izpildei atbilstoši Tehniskajai specifikācijai;
4. visa iesniegtā informācija ir patiesa.

|  |  |
| --- | --- |
| Paraksttiesīgās personas paraksts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Vārds, uzvārds: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ieņemamais amats: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Datums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

*Ja pieteikumu dalībai iepirkuma procedūrā paraksta Pretendenta pilnvarotā persona, piedāvājumam jāpievieno pilnvaras oriģināls vai kopija.*

**2.pielikums**

Iepirkuma nolikumam

(iepirkuma ID Nr. AIC 2015/17)

**PRETENDENTA PIEREDZES APRAKSTS**

|  |  |  |  |  |
| --- | --- | --- | --- | --- |
| Nr. | Pasūtītājs (norādot kontaktpersonu un tās tālr. Nr.) | Piegādes nosaukums un īss apraksts | Līguma summa  (EUR bez PVN) | Piegādes periods (gads) |
| 1. |  |  |  |  |
| 2. |  |  |  |  |
| 3. |  |  |  |  |

|  |  |
| --- | --- |
| Paraksttiesīgās personas paraksts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Vārds, uzvārds: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ieņemamais amats: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Datums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**3.pielikums**

Iepirkuma nolikumam

(iepirkuma ID Nr. AIC 2015/17)

**Tehniskā specifikācija**

Iepirkumam **„Mēbeļu piegāde un uzstādīšana AIC biroja telpās”**

**(ID Nr. AIC2015/17)**

|  |  |  |  |  |  |  |
| --- | --- | --- | --- | --- | --- | --- |
| **GALDI** | | | | | | |
| **Nr. p.k.** | **Preces nosaukums** | | **Minimālās tehniskās prasības** | | | **Skaits** |
| **Skice** | **Izmēri (mm)** | **Apraksts** |
| 1 | darbinieka darba vieta | darba galds |  | 1600x700 (800) x750 | virsma – bērza imitācijas lamināts; metāla kāju rāmis, pulverkr., tonis – melns | 5 |
| 2 | darba galds | 1800x700 (800) x750 | virsma – bērza imitācijas lamināts; metāla kāju rāmis, pulverkr., tonis – melns | 2 |
| 3 | atvilkņu bloks |  | 420x550x500 | virsma – bērza imitācijas lamināts; metāla kāju rāmis, pulverkr., tonis – melns | 6 |
| 4 | galda nosegpanelis | n.a. | 1600x500 | lamināts – tonis saskaņojams |  |
| 5 | darbinieka papildskapis |  | 1100x460x500 | korpuss – bērza imitācijas lamināts, uz 4 (5) lielajiem riteņiem; bīdāmā plakne – tonis saskaņojams | 6 |
| 6 | vadītāja darba vieta | darba galds ar nosegpaneli |  | 2000x1000 (800+200)x750 | vizuāli sabiezināta virsma ar pārkari apmeklētāja pusē, priekšējais panelis – tonis saskaņojams; metāla kāju rāmis, pulverkr., tonis – melns | 2 |
| 7 | atvilkņu bloks \* |  | 424x550x500 | bērza lamināts  \*vai atvilktnes integrētas galdā | 2 |
| 8 | papildskapis |  | 1450x550x650 | bērza lamināts | 2 |
| 9 | apspriežu galds | |  | 1200x700x729 | virsma – bērza imitācijas lamināts; metāla kāju rāmis, pulverkr., tonis – melns | 4 |
| 10 | galds, saliekams | | n.a. | 1200x700x730 | virsma – bērza imitācijas lamināts; metāla kāju rāmis, pulverkr., tonis – melns | 15 |
| 11 | galdiņš dok. parakstīšanai (2 kājas ar riteņiem) | | n.a. | 400x600 x730 | virsma – bērza imitācijas lamināts; metāla kāju rāmis, pulverkr., tonis – melns | 1 |

|  |  |  |  |  |  |  |
| --- | --- | --- | --- | --- | --- | --- |
| **SKAPJI** | | | | | | |
| **Nr. p.k.** | **Preces nosaukums** | | **Minimālās tehniskās prasības** | | | **Skaits** |
| **Skice** | **Izmēri (mm)** | **Apraksts** |
| 12 | dokumentu skapis | līdz 0,9 m durtiņas, augšā – 3 vaļēji plaukti |  | 800X420X2000 | korpuss, 5 plaukti; fasādes – bērza lamināts, cokols – melns | 13 |
| 13 | dokumentu skapis | 5 plaukti aiz veramām durvīm |  | 800X420X2000 | korpuss, 5 plaukti; fasādes – bērza lamināts, cokols – melns | 10 |
| 14 | dokumentu skapis | 5 plaukti (250); drēbju pakaramais (550) | n.a. | 800X420X2000 | korpuss, 5 plaukti; fasādes – bērza lamināts, cokols – melns | 6 |

|  |  |  |  |  |  |
| --- | --- | --- | --- | --- | --- |
| **KRĒSLI** | | | | | |
| **Nr. p.k.** | **Preces nosaukums** | **Minimālās tehniskās prasības** | | | **Skaits** |
| **Skice** | **Izmēri (mm)** | **Apraksts** |
| 15 | darba krēsls uz riteņiem | |  | | --- | |  | | n.a. | ar roku balstiem; sēde un atzveltne – audums | 5 |
| 16 | vadītāja darba krēsls uz riteņiem |  | n.a. | ar roku balstiem; sēde – audums; atzveltne – sietveida materiāls | 3 |
| 17 | apmeklētāju krēsls | http://rkf.lv/content/catalog/items/modifications/galleries/MIKRO%20AS%204K.jpg | n.a. | liektā finiera vienlaidu sēde un mugura; sēde tapsēta ar tumšu audumu; kājas – melnas. | 25 |
| 18 | konferenču saliekamais krēsls | n.a. | n.a. | viegli saliekams, izturīgs | 50 |

|  |  |  |  |  |  |  |
| --- | --- | --- | --- | --- | --- | --- |
| **MĪKSTO MĒBEĻU KOMPLEKTS** | | | | | | |
| **Nr. p.k.** | **Preces nosaukums** | | **Minimālās tehniskās prasības** | | | **Skaits** |
| **Skice** | **Izmēri (mm)** | **Apraksts** |
| 19 | pārrunu vieta | mīksts krēsls | Picture of Krēsls PM-1 | n.a. | sēdes augstums – 45 cm, audums, krāsa saskaņojama | 2 |
| 20 | žurnālgaldiņš |  | 700x700x540 | metāla konstrukcija, tonēts stikls | 1 |

Preces piegādes termiņš ir 20 (divdesmit) darba dienas no Līguma noslēgšanas datuma.

Piegādātājam jānodrošina:

* 1. **Materiālu paraugu un toņu saskaņošana ar AIC pirms Preču izgatavošanas un/vai piegādes;**
  2. Preču piegādi un uzstādīšanu par saviem līdzekļiem, izmantojot savas iekārtas un citus nepieciešamos resursus, uz AIC biroju: Dzirnavu ielā 16, 3.stāvā, Rīgā;
  3. Preces piegādes, garantijas, apkalpošanas termiņus un visi pārējie nepieciešamie nosacījumi saistībā ar šo iepirkumu;
  4. Piegādātajām Precēm garantiju ne mazāku kā 24 (divdesmit četri) mēneši no Preču piegādes pavadzīmes/rēķina parakstīšanas dienas.

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2015.gada \_\_\_\_\_\_\_\_\_\_\_\_\_\_\_\_\_\_\_\_\_\_

**4.pielikums**

Iepirkuma nolikumam

(iepirkuma ID Nr. AIC 2015/17)

**Finanšu piedāvājuma forma**

Iepirkumam **„Mēbeļu piegāde un uzstādīšana AIC biroja telpās”**

| **Preces nosaukums** | **Preces vienību skaits** | **Preces vienības cena**  **bez PVN, EUR** | **Kopējā Preces cena**  **bez PVN, EUR** |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| ***Kopā:*** | |  |  |
| ***PVN\_\_\_\_ %*** | |  |  |

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2015. gada \_\_\_\_\_\_\_\_\_\_\_\_\_\_\_\_\_\_\_\_\_\_

**5.pielikums**

Iepirkuma nolikumam

(iepirkuma ID Nr. AIC 2015/17)

**LĪGUMS** (PROJEKTS)

Par mēbeļu piegāde un uzstādīšana AIC biroja telpās

Rīgā, 2015.gada \_\_\_.\_\_\_\_\_\_\_\_\_\_\_\_\_

**Nodibinājums „Akadēmiskās informācijas centrs”,** vienotais reģistrācijas Nr. 40003239385, juridiskā adrese Vaļņu iela 2, Rīga LV-1050, tās valdes priekšsēdētājas Baibas Ramiņas personā, kura rīkojas uz statūtu pamata, turpmāk – Pasūtītājs, no vienas puses un

**Jur. pers. „Nosaukums”**, vienotais reģistrācijas Nr. 000000000000, juridiskā adrese ielas nosaukums, Pilsēta, pasta indekss, turpmāk – Piegādātājs, tās/tā Vārds Uzvārds personā, kura/-š rīkojas, pamatojoties uz \_\_\_\_\_\_\_\_\_\_\_\_\_\_\_\_\_ pamata, no otras puses, abi kopā vai katrs atsevišķi attiecīgi arī – Puses vai Puse, pamatojoties uz **Iepirkuma Nr. AIC 2015/17** „Mēbeļu piegāde un uzstādīšana AIC biroja telpās” rezultātiem, noslēdz šādu līgumu, turpmāk – Līgums:

1. **Līguma priekšmets**
2. Pasūtītājs pasūta un Piegādātājs saskaņā ar Līguma un tā pielikumu noteikumiem nodrošina savlaicīgu mēbeļu piegādi un uzstādīšanu (turpmāk – Prece) AIC biroja telpās.
3. Detalizēta Preces specifikācija un cena noteikta „Tehniskajā specifikācijā” šī Līgumā 1.pielikumā, kas ir Līguma neatņemama sastāvdaļa.
4. **Līguma summa un norēķinu kārtība**
5. Līguma kopējā summa ir **000,00** EUR (summa vārdiem *euro* 00 centi), bez pievienotās vērtības nodokļa (turpmāk – PVN). PVN tiek aprēķināts un maksāts saskaņā ar spēkā esošajai nodokļa likmei Latvijas Republikā spēkā esošo normatīvo aktu noteiktajā kārtībā. Pasūtītājs veic PVN samaksu kopā ar šajā apakšpunktā norādītās Līguma kopējās summas samaksas veikšanu.
6. Preces cenā ir ietvertas visas izmaksas, kas saistītas ar Preces piegādi, uzstādīšanu un montāžu, (t.sk. iepakojuma utilizēšanas izmaksas), apmaiņu, ja tāda nepieciešama, garantijām, transporta izdevumiem līdz Pasūtītāja norādītajai piegādes vietai, nodokļiem (izņemot PVN), nodevām, piesaistīto speciālistu atalgojumu, un citus maksājumus, kas saistīti ar Līguma savlaicīgu un kvalitatīvu izpildi.
7. Pasūtītājs par savlaicīgiun kvalitatīvi piegādāto Preci veic norēķinu 10 (desmit) darba dienu laikā no Preces pavadzīmes/rēķina saņemšanas un Pušu pilnvaroto personu abpusējas parakstīšanas dienas, pārskaitot naudu uz Piegādātāja norādīto norēķinu kontu bankā.
8. Samaksu Pasūtītājs veic saskaņā ar Līguma 1.pielikumā noteikto Preces cenu.
9. Puses vienojas, ka Preces piegādes pavadzīme/rēķins vienlaicīgi kalpos kā Preces nodošanas-pieņemšanas akts.
10. Pasūtītāja pilnvarotā persona var neparakstīt Preces pavadzīmi un Pasūtītājs var neveikt samaksu, ja Piegādātājs nav veicis Preces piegādi saskaņā ar Līguma un tā pielikuma noteikumiem.
11. Piegādātājs, izrakstot Preces piegādes pavadzīmi/rēķinu, tajā iekļauj informāciju par **iepirkuma nosaukumu un numuru**, **Līguma datumu un numuru,** kā arī nepieciešamības gadījumā **projekta pilnu nosaukumu un numuru**. Ja Piegādātājs nav iekļāvis šajāLīguma punktā noteikto informāciju pavadzīmē/rēķinā, Pasūtītājam ir **tiesības prasīt Piegādātājam veikt atbilstošas korekcijas** un līdz brīdim, kamēr Piegādātājs nav novērsis nepilnības, neveikt samaksu.
12. **Līguma darbības termiņš**
13. Līgums stājas spēkā ar tā abpusējas parakstīšanas dienu. Līguma abpusējas parakstīšanas datumu norāda Līguma pirmās lapas augšējā labajā stūrī.
14. Piegādātājs piegādā Preci Līguma 1.pielikumā noteiktajā kartībā – atsevišķu piegāžu veidā 20 (divdesmit) darba dienu laikā no Līguma noslēgšanas datuma, bet ne vēlāk kā norādīts šī Līguma 1.pielikumā.
15. Līgums ir spēkā līdz Pušu saistību pilnīgai izpildei.

**4. Pušu atbildība**

1. Puses normatīvajos aktos un Līgumā noteiktajā kārtībā ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu prettiesiskas darbības vai bezdarbības, kā arī aiz rupjas neuzmanības un ļaunā nolūkā izdarīto darbību vai nolaidības rezultātā.
2. Ja Pasūtītājs savlaicīgi nav veicis samaksu par piegādāto Preci, Piegādātājam ir tiesības prasīt Pasūtītājam maksāt līgumsodu 0,1% (procenta desmitās daļas) apmērā no piegādātas un nesamaksātās Preces vērtības par katru nokavēto maksājumu dienu. Līgumsoda pieaugums apstājas, sasniedzot 10% (desmit procentus) no kavētā maksājuma summas.
3. Ja Piegādātājs neievēro Līguma 1.pielikuma norādīto Preces piegādes termiņu, Pasūtītājs ir tiesīgs prasīt Piegādātājam maksāt līgumsodu 1% (viena procenta) apmērā par katru nokavēto dienu, bet kopumā ne vairāk kā 10% (desmit procentu) apmērā no piegādājamās Preces vērtības.
4. Ja Piegādātājs neievēro Līguma 1.pielikumā noteikto bojātās Preces apmaiņas, garantijas remonta un apkalpošanas termiņus Preces garantijas laikā, Pasūtītājs ir tiesīgs prasīt Piegādātājam maksāt līgumsodu 10,00 EUR (desmit *euro* 00centi) apmērā par katru nokavējuma dienu. Saskaņā ar šo apakšpunktu, aprēķinātais līgumsods katrā atsevišķā tā pielietošanas gadījumā nedrīkst pārsniegt 10% (desmit procentus) no Līguma kopējās summas.
5. Līgumsoda samaksa neatbrīvo Pusi no pārējo Līgumā paredzēto saistību izpildes.
6. Piegādātājs ir atbildīgs par piegādātās Preces atbilstību Līguma 1.pielikuma norādītājām prasībām.
7. Puses tiek atbrīvotas no atbildības par daļēju vai pilnīgu šajā Līgumā noteikto saistību neizpildi, ja saistību izpilde nav iespējama nepārvaramu, ārkārtēja rakstura apstākļu (*Force majeure*) rezultātā, kuru darbība ir sākusies pēc Līguma parakstīšanas un kurus Puses nevarēja iepriekš paredzēt un novērst.
8. **Konfidencialitāte un datu aizsardzība**
9. Puses vienojas neizpaust Līguma izpildes gaitā no otras Puses saņemto ierobežotas pieejamības informāciju vai komercnoslēpumu, izņemot, ja šo informāciju pieprasa Latvijas Republikas prokuratūra, Iekšlietu ministrija vai arī citas Latvijas Republikas normatīvajos aktos paredzētās institūcijas, kurām uz to ir likumīgas tiesības.
10. Puses nosaka konfidenciālas informācijas statusu visai informācijai, kas ir saistīta ar šo Līgumu un ar to saistītām personām.
11. Informācija, kura Pusēm ir kļuvusi zināma šī Līguma darbības laikā, tiek uzskatīta par konfidenciālu visā šī Līguma darbības laikā un 2 (divus) gadus pēc tā izpildes.
12. Puse tiek atbrīvota no atbildības par tādas informācijas izpaušanu, kuru iepriekš publiski ir izplatīja otra Puse vai citas trešās personas.
13. Puse, kura neievēro konfidencialitāti, sedz radušos tiešos zaudējumus.
14. **Līguma grozīšana un izbeigšanas kartība**
    1. Visi grozījumi, izmaiņas vai papildinājumi, kas saistītas ar Līguma izpildi un darbību, noformējamas rakstveidā, izņemot Līguma 7.2.apakšpunktā noteikto gadījumu. Visi Līguma papildinājumi, grozījumi un vienošanās ir Līguma neatņemamas sastāvdaļas.
    2. Līgumu pirms termiņa var izbeigt, Pusēm par to savstarpēji rakstveidā vienojoties.
    3. Pasūtītājam ir tiesības vienpusēji izbeigt Līgumu, nosūtot Piegādātājam rakstisku paziņojumu vismaz 5 (piecas) darba dienas iepriekš, šādos gadījumos:
       1. Piegādātājs ir nokavējis Preces piegādes termiņu vairāk par 5 (piecām) darba dienām;
       2. Piegādātās Preces neatbilst Līguma un Līguma pielikuma nosacījumiem, un šī neatbilstība nevar tikt novērsta 10 (desmit) darba dienu laikā;
       3. Piegādātājs Līguma noslēgšanas vai izpildes laikā veicis prettiesisku darbību;
       4. Piegādātājs nepilda Līgumā un tā pielikumā noteiktās prasības vai patvaļīgi pārtraucis Līguma izpildi;
       5. Piegādātājam ir uzsākts maksātnespējas process vai tā darbība tiek izbeigta vai pārtraukta.
    4. Līguma izbeigšana Līguma 6.3.apakšpunktā minētajos gadījumos nav pamats zaudējumu atlīdzības vai cita veida kompensācijas izmaksai Piegādātājam vai jebkādu sankciju piemērošanai Pasūtītājam.
15. **Citi noteikumi**
16. Puses vienojas, ka, lai nodrošinātu Līguma izpildi, Puses nozīmē savus pārstāvjus, kuru pienākums ir koordinēt Līguma izpildi un sekot līgumsaistību izpildei:

7.1.1. Pasūtītāja kontaktpersona ir: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

7.1.2.Izpildītāja kontaktpersona ir: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, e-pasta adreses, tālruņa numuri vai citi rekvizīti, kā arī ja tiek mainīta Līguma 7.1.punktā norādītā kontaktpersona, Puse par to 1 (vienas) darba dienas laikā elektroniski paziņo otrai Pusei.
2. Strīdus, kas radušies sakarā ar Līguma izpildi, Puses noregulē pārrunu ceļā, bet gadījumos, kad vienošanās netiek panākta 30 (trīsdesmit) darba dienu laikā – Latvijas Republikas normatīvajos aktos noteiktajā kārtībā tiesā.
3. Visa Pušu savstarpējā sarakste, kā elektroniskā, tā izdrukas (papīra formā) nepieciešamības gadījuma var kalpot par pierādījumiem.
4. Jautājumos, ko neregulē Līgums, Puses vadās pēc spēkā esošajiem Latvijas Republikas normatīvajiem aktiem.
5. Līgums sastādīts uz \_\_\_ (\_\_\_\_\_\_\_\_\_\_\_\_\_\_\_\_) lapām, ko veido Līguma pamatteksts uz \_\_\_ (\_\_\_\_\_\_\_\_\_\_\_\_\_\_\_\_\_\_) lapām un Tehniskās specifikācijas (1.pielikums) uz \_\_\_ (\_\_\_\_\_\_\_\_\_\_\_\_\_\_\_\_\_\_) lapām, divos eksemplāros, no kuriem viens eksemplārs tiek nodots Piegādātājam, bet otrs eksemplārs – Pasūtītājam.
6. **Pušu rekvizīti un paraksti**

|  |  |  |
| --- | --- | --- |
| Pasūtītājs:  **Nodibinājums**  **„Akadēmiskās informācijas centrs”**  Reģ. Nr. 40003239385  Jur. adrese: Vaļņu iela 2  Rīga LV-1050  e-pasts: [aic@aic.lv](mailto:aic@aic.lv)  Norēķinu rekvizīti:  Valsts kase, TRELLV22  Konta Nr.: LV09TREL2150170103000  Valdes priekšsēdētāja  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  B.Ramiņa |  | Izpildītājs:  **Darbības sfēra**  **„Nosaukums”**  Reģ. Nr.  Jur. adrese:  Pilsēta, Pasta indekss  e-pasts:  Norēķinu rekvizīti:  Banka, Bankas kods  Konta Nr.:  Amats  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  V.Uzvārds |

1. Pielikums

Iepirkuma Līgumam

(Līguma Nr.\_\_\_\_\_)

**Tehniskā specifikācija**

Iepirkumam **„Mēbeļu piegāde un uzstādīšana AIC biroja telpās”**

**”** **(ID Nr. AIC2015/17)**

|  |  |  |  |  |
| --- | --- | --- | --- | --- |
| Preces nosaukums | Minimālās tehniskās prasības | Daudzums un mērvienība | Preces vienības cena bez PVN, EUR | Kopējā Preces cena bez PVN, EUR |
|  |  |  |  |  |
|  |  |  |  |  |
|  |  |  |  |  |
| Kopā: | |  |  |  |
| PVN\_\_\_\_ % | |  |  |  |

Preces piegādes termiņš ir 20 (divdesmit) darba dienas no Līguma noslēgšanas datuma, bet ne vēlāk kā līdz 2015. gada „\_\_\_” \_\_\_\_\_\_[[1]](#footnote-1).

Piegādātājam jānodrošina:

* 1. Materiālu paraugu un toņu saskaņošana ar AIC pirms Preču izgatavošanas un/vai piegādes;
  2. Preču piegādi un uzstādīšanu par saviem līdzekļiem, izmantojot savas iekārtas un citus nepieciešamos resursus, uz AIC biroju: Dzirnavu ielā 16, 3.stāvā, Rīgā;
  3. Preces piegādes, garantijas, apkalpošanas termiņus un visi pārējie nepieciešamie nosacījumi saistībā ar šo iepirkumu;
  4. Piegādātajām Precēm garantiju ne mazāku kā 24 (divdesmit četri) mēneši no Preču piegādes pavadzīmes/rēķina parakstīšanas dienas.

|  |  |
| --- | --- |
| Nodibinājuma  „Akadēmiskās informācijas centrs”  Valdes priekšsēdētāja Baiba Ramiņa  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Izpildītājs  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. 21 darba dienu pēc Līguma noslēgšanas. [↑](#footnote-ref-1)